Svampe

Svampe er en norsk barne- og fantasyfilm fra 1990, regissert av Martin Asphaug. Rollen som Svampe spilles av Martin Bliksrud.

 Handling 
Filmen handler om Svampe Nilsen, en ni år gammel gutt som drømmer seg bort i sin egen verden, Irrburr. Her møter han mange spesielle typer og stort sett er det bare gode krefter. Men det bor også en mann på en stor svart motorsykkel der og han har skumle hensikter. Det blir 3 spennende sommerdager i Svampes liv.

 Mottakelse 
VG og Dagsavisen ga den terningkast 4, mens Dagbladet gav tre.Dagbladet Film Pål Frostad i Filmfront gav den terningkast to i 2010 og mente den var alt for rar og lite engasjerende for en tiåring. Etter å ha sett opp igjen den som voksen skrev han: «Selv når jeg ser filmen om igjen nå fatter jeg ikke helt hvorfor denne filmen er laget. Hva var vitsen med dette som ligner mer på et nymoderne teaterstykke».

 Roller 
 Martin Bliksrud – Svampe Nilsen
 Karl Sundby – Beinet
 Øyvin Berven – Svampes far
 Edith Carlmar – Gammel dame
 Brit Elisabeth Haagensli – Laura
 Tone Helly-Hansen – Svampes mor
 Bjørn Jenseg – Gammel mann
 Sverre Anker Ousdal – Skyggen
 Erlend Sandem – Kowinckel
 Kari Simonsen – Edna
 Espen Skjønberg – Trym

Referanser

 Eksterne lenker 

 Svampe hos Filmweb

Kategori:Filmer fra 1990
Kategori:Norske filmer fra 1990-årene
Kategori:Norskspråklige filmer
Kategori:Norske barnefilmer
Kategori:Norske fantasyfilmer